Diari Oficial de la Generalitat Valenciana


Sumari del DOGV 4011, del 31-05-2001 (2001/4848)

RESOLUCIÓ de 3 de maig de 2001, del director general d'Urbanisme i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de València de 16 de novembre de 2001, relatiu al projecte d'homologació de les normes subsidiàries del planejament de Piles.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4848


Data del document
:   03-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Piles
    * pla d'urbanisme

RESOLUCIÓ de 3 de maig de 2001, del director general d'Urbanisme i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de València de 16 de novembre de 2001, relatiu al projecte d'homologació de les normes subsidiàries del planejament de Piles. [2001/F4848]
  
Una vegada esmenades les deficiències a què es refereix l'Acord de la Comissió Territorial d'Urbanisme de 16 de novembre de 2001, relatiu a la correcció d'errades del pla de classificació del sòl de l'homologació de les normes subsidiàries de Piles, i de conformitat amb el que ordena la Resolució del director general d'Urbanisme i Ordenació Territorial de 3 de maig de 2001, per la qual es declara definitivament aprovada la dita correcció, es procedeix a la publicació del citat acord.
  
«La Comissió Territorial d'Urbanisme de València, en sessió del dia 16 de novembre de 2000, va adoptar l'acord següent:
  
En relació amb l'expedient remés per l'Ajuntament de Piles referit a la correcció d'errades del pla de classificació del sòl de l'homologació de les normes subsidiàries, s'informa el següent:
  
Antecedents de fet
  
- Primer. El Ple de l'Ajuntament de Piles, en sessió de 20 de juliol de 2000, va aprovar la rectificació d'errada del projecte d'homologació global de les normes subsidiàries de planejament de Piles.
  
- Segon. El projecte consta d'antecedents i pla.
  
- Tercer. L'errada detectada consisteix:
  
En el pla de projecte número 3, Zonificació, s'observa en la part sud del nucli urbà, prop del terme municipal d'Oliva, al costat de la carretera Natzaret-Oliva, una xicoteta reducció del nucli urbà, producte d'un errada en la delineació, que deixa una zona de 1.000 metres quadrats com a sòl urbanitzable, i que actualment està urbanitzada i consolidada l'edificació en la seua totalitat. I això a pesar que, en el pla d'informació i en la memòria descriptiva i informativa del projecte, es respecta estrictament la delimitació de sòl urbà existent, en la qual s'inclou la zona afectada.
  
- Quart. Durant la tramitació de l'expedient no s'han sol·licitat informes sectorials.
  
- Cinqué. Piles té el projecte d'homologació de les normes subsidiàries aprovat definitivament per la Comissió Territorial d'Urbanisme d'1 de febrer de 2000.
  
- Sisé. De la memòria del projecte d'homologació s'extrau que es manté la classificació del sòl urbà amb la mateixa delimitació de les normes, i es modifica únicament l'urbanitzable residencial i l'industrial.
  
L'errada s'ha dut a terme en tots els documents gràfics del dit projecte, per la qual cosa no és esmenable amb la mera rectificació del pla número 3, Zonificació, sinó que s'ha de rectificar en la resta de documents gràfics que es vegen afectats en la dita zona.
  
- Seté. La Comissió Informativa de la Comissió Territorial d'Urbanisme de València, en sessió de 9 de novembre de 2000, va emetre un informe relatiu al projecte que ens ocupa, i així es compleix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. De conformitat amb l'article 105.2 de la Llei 30/1992, del Règim Jurídic de les Administracions Públiques i del Procediment Administratiu Comú, i la seua modificació per Llei 4/1999, les administracions públiques podran rectificar en qualsevol moment les errades materials, de fet o aritmètics existents en els seus actes.
  
3. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de plans de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 16 de novembre de 2000, acorda:
  
Supeditar l'aprovació definitiva de la correcció d'errades del projecte d'homologació de les normes subsidiàries del planejament de Piles, fins que no s'esmene aquesta en tota la documentació gràfica del projecte d'homologació de les normes subsidiàries.
  
Una vegada esmenats els dits aspectes per part de l'Ajuntament de Piles, procedirà que aquest done compte d'això el president d'aquesta comissió, el qual queda facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el butlletí oficial sense necessitat de nou acord d'aquesta comissió, a la qual haurà d'informar posteriorment de les actuacions.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.»
  
Amb data 30 d'abril de 2001, els serveis tècnics del Servei Territorial d'Urbanisme i Ordenació Territorial examinen la documentació presentada per l'Ajuntament de Piles, el 22 de març de 2001, i s'informa favorablement aquesta, i es considera complit l'acord de la Comissió Territorial d'Urbanisme de València de 16 de novembre de 2001.
  
Vistes la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació, el director general d'Urbanisme i Ordenació Territorial considera aprovada definitivament la correcció d'errades del pla de classificació del sòl de l'homologació de les normes subsidiàries.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.